Príloha č. 1

 Smernice EÚ č. 1, 4, 11

1.      Smernica č. 1

Táto smernica stanovuje špecifické požiadavky na legislatívu členských štátov týkajúcu sa zverejňovania informácií o obchodných spoločnostiach. Obsahuje tiež ustanovenia o právnych účinkoch zverejnenia údajov.

Ustanovenia o verejných informáciách v tejto Smernici sa týkajú akciových spoločností, verejných obchodných spoločností a komaditných spoločností ak skutočným členom je akciová spoločnosť.

Podľa tejto Smernice, jej ustanovenia majú byť implementované v národnej legislatíve, buď ako zákony alebo ako smernice, viď Článok 2 č.1: ”Členské štáty zabezpečia aby predpísané zverejňované údaje sa týkali špecifických dokumentov a údajov“. To predstavuje minimálny štandard. Členské štáty sa môžu slobodne rozhodnúť, že prijmú podrobnejšiu a širšie zameranú legislatívu. Článok 2 č.1 hovorí, že štáty ktoré vyhlásili povinnosť zverejňovania, musia medzi tieto údaje zahrnúť ”prinajmenšom” údaje a dokumenty uvádzané v tomto ustanovení. Štáty právne viazané touto Smernicou, môžu následne vyžadovať aj podrobnejšie informácie, ale spôsobmi ktoré sa odlišujú od postupov uvedených  v tejto Smernici.

Cieľom tejto Smernice je zabezpečiť ochranu záujmov tretích strán, viď odsek 8 preambuly. V preambule je obzvlášť zdôraznená možnosť, oboznámiť sa s dokumentami, predstavujúcimi základňu danej spoločnosti a s identitou autorizovaných osôb brať záväzky, ktorú by sme mali poskytnúť tretím stranám. Prijaté pravidlá by mali zabrániť tomu, že záväzky prijaté autorizovanými osobami v zastúpení spoločnosti, by mohli byť vyhlásené za neplatné. Celoštátny register bude uchovávať informácie o každej obchodnej spoločnosti (Článok 3 č.1).

Článok 2 určuje rozsah údajov a dokumenty, ktoré majú byť zverejňované. Najskôr sú vymenované informácie zapisované do registra (Článok 3 č.2). Ďalej je treba na požiadanie poskytnúť certifikované kópie týchto registrovaných údajov a dokumentov,               Článok 3 č.3. Údaje a dokumentácia budú zverejňované v celoštátnom vládnom vestníku, a to buď doslovne, ako výpis, alebo ako referencia na informačný súbor uložený v registri  (Článok 3 č.4).

Článok 3 č.5 tejto Smernice stanovuje, že právny účinok tohto zverejňovania nastáva ihneď potom, ako budú údaje a dokumenty zverejnené. Vzniká otázka, či je možné prístup do registra považovať za rovnocenný zverejneniu údajov vo vestníku. Cieľom tejto Smernice je predpísať pravidlá, ktoré umožňujú tretím stranám ochranu ich záujmov. Pritom sú dôležité dva aspekty. Po prvé, ustanovenia musia zabezpečiť, že informácie budú ľahko prístupné pre tých, ktorí to budú požadovať (aspekt monitoringu). Ďalej, každý kto bude mať záujem, bude schopný kedykoľvek zistiť právnu a vecnú situáciu v obchodnej firme, čo bude veľmi dôležité pre vzťahy medzi touto firmou a  spoločnosťou ako celkom (aspekt kontroly). 

Register informácií musí byť prístupný bez predchádzajúcich znalostí o obchodnej spoločnosti a to každému, kto  požiada o informácie. Je tiež dôležité, aby tretie strany mohli kedykoľvek dostať informáciu o tom, ktoré osoby sú autorizované brať na seba záväzky v mene spoločnosti.

1.	Smernica EÚ č. 4 

Táto Smernica sa týka ročnej účtovnej závierky (t.j. účtovná súvaha, dodatočné účtovné výkazy) pre určité právne subjekty (akciové spoločnosti). Takáto ročná účtovná závierka bude zverejňovaná spôsobom, ktorý bol vyhlásený Smernice č.1 (viď vyššie). 

V preambule je zdôraznený význam ochrany účastníkov a tretích strán. Táto úvaha tvorí základ tejto Smernice, spolu s nevyhnutnosťou koordinovať ustanovenia o účtovných závierkach spoločností v jednotlivých  členských štátoch EÚ.

2.	Smernica EÚ č.11

Táto Smernica sa týka pobočiek zahraničných ekonomických subjektov. Celoštátna legislatíva musí byť konzistentná s Článkami 1, 2, 4, 5, 7, 8 a 9. Tieto pojednávajú o zverejňovaní  údajov a dokumentov.